Diari Oficial de la Generalitat Valenciana


Sumari del DOGV 3753, del 19-05-2000 (2000/3579)

ORDRE de 18 d'abril de 2000, de la Conselleria de Justícia i Administracions Públiques, per la qual s'aprova l'exempció de l'obligació de mantindre el lloc de secretaria de l'Ajuntament de Beniflá.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/3579


Data del document
:   18-04-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Beniflá
    * professió administrativa
    * administració local

ORDRE de 18 d'abril de 2000, de la Conselleria de Justícia i Administracions Públiques, per la qual s'aprova l'exempció de l'obligació de mantindre el lloc de secretaria de l'Ajuntament de Beniflá. [2000/S3579]
  
Per Ordre de 25 d'octubre de 1999 de la Conselleria de Justícia i Administracions Públiques, publicada en el Diari Oficial de la Generalitat Valenciana número 3.634, de 26 de novembre de 1999, s'aprovà la dissolució de l'agrupació constituïda pels ajuntaments de Beniarjó i Beniflá.
  
Igualment , va crear-se i classificar-se el lloc de treball de secretaria de l'Ajuntament de Beniflá, de classe tercera, i reservada la provisió d'aquest lloc a funcionaris d'administració local amb habilitació de caràcter nacional, de la subescala de secretaria-intervenció.
  
Posteriorment, l'Ajuntament de Beniflá, mitjançant acord plenari adoptat en sessió de 28 de desembre de 1999, va acordar amb el vot favorable de la majoria absoluta del nombre legal de membres de la corporació, sol·licitar l'exempció del lloc de secretaria i que les funcions atribuïdes al lloc suprimit siguen exercides pel Servei d'Assistència de la Diputació Provincial.
  
El lloc de treball de secretaria de l'Ajuntament de Beniflá es troba vacant.
  
En l'expedient queda acreditat que la població d'aquest municipi és inferior a 500 habitants i el seu pressupost no supera els 20 milions de pessetes.
  
Sol·licitat l'informe preceptiu a la Diputació Provincial de València aquest ha sigut emés en sentit favorable, mitjançant acord adoptat en sessió del dia 17 de febrer de 2000.
  
En conseqüència, fent ús de les competències atribuïdes en l'article 2.2.c) i 18 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional,
  
ORDENE
  
Eximir de l'obligació de mantindre el lloc de secretaria a l'Ajuntament de Beniflá. Les funcions reservades a aquest lloc seran exercides pel Servei d'Assistència Tècnica de la Diputació Provincial de València.
  
Contra aquesta resolució que posa fi a la via administrativa, podrà interposar-se, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació. Tot això d'acord amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 18 de abril de 2000
  
El conseller de Justícia i Administracions Públiques,